หลังคลอดลูกได้เดือนกว่าๆ ประจำเดือนมา5ธันวาคมหมด9ธันวาคมมีอะไรกับสามีวันที่30 หลั่งนอกไม่ได้กินยาคุมหรือฉีดยาคุมมีโอกาสท้องไหมกังวลมากค่ะ วันที่8มกราแล้วประจำเดือนไม่มา ให้นมบุตรค่ะ
สวัสดีค่ะ หากหลังคลอด ได้มีประจำเดือนมาแล้ว แสดงว่าการทำงานของรังไข่ได้กลับมาเป็นปกติแล้ว ดังนั้น หากได้มีเพศสัมพันธ์ ก็จะมีโอกาสตั้งครรภ์ได้ค่ะ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% ดังนั้น หากในตอนนี้ ประจำเดือนยังไม่มา แนะนำควรรอให้ครบ 2 สัปดาห์นับจากที่ได้มีเพศสัมพันธ์ไปก่อน คือจนถึงวันที่ 13 ม.ค. เสียก่อน หากประจำเดือนยังคงไม่มา แนะนำควรตรวจหาการตั้งครรภ์ดูค่ะ หากตรวจไม่พบ อาจเกิดจากการที่ยังให้นมลูกอยู่ จึงทำให้การตกไข่ยังไม่สม่ำเสมอได้ อย่างไรก็ตาม ควรเริ่มหาวิธีคุมกำเนิดได้เลย เช่น ยาเม็ดคุมกำเนิด (ชนิดที่ให้นมบุตรได้) ยาฉีดคุมกำเนิดชนิดที่ฉีดทุก 3 เดือน ยาฝังคุมกำเนิด เป็นต้น โดยใช่ช่วง 7 วันแรกที่เริ่มใช้ยา ก็ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ค่ะ